Savage (kappale)

Savage on yhdysvaltalaisen räppäri Megan Thee Stallionin kappale hänen "Suga" (2020) EP:ltä. Kappale julkaistiin singlenä 7. huhtikuuta 2020. Kappaleen kirjoitti Megan, Bobby Session Jr. ja Akeasha Boodie sekä tuottaja J. White Did It. Kappale levisi Tiktokissa.
Beyoncén kanssa tehty remix julkaistiin yllättäen 29. huhtikuuta 2020 ja se sisällytettiin Meganin esikoisalbumille "Good News" (2020).
Äänitys ja tuotanto.
Ääniteknikko Eddie ”eMIX” Hernandezin mukaan Megan teki kappaleen ”hetkessä”, alle tunnissa. Hernandez kuvaili kappaleen äänitystä, ”Yhteistyö tapahtui kappaleen syntymisen kanssa. Rakensimme biisiä samalla kun se muotoutui. Kun [tuottaja J. White Did It] teki virvelit ja bassot valmiiksi, Megan kirjoitti jo biitin rungon päälle. Kun tuotanto oli valmis ja hän lähetti sen minulle, Megan oli valmiina. Kaikki sanat olivat kirjoitettu. Hänen äänitykset? Hän vetää ne ykkösellä.” White kertoi, ettei ”kappaleen tuottamiseen mennyt, kuin 10, korkeintaan 15 minuuttia.” Hän kuvaili ”Savage” -kappaletta ”jumalanlahjaksi”, lisäten ”se kappale tuli tyhjästä, se tuli suoraan Jumalalta... Se oli lahja. Sanoin heti hänelle [Meganille] 'Tämä tulee olemaan listaykkönen, katso vain.' Kun tietää, tietää”
Vastaanotto.
"Consequence of Sound" nimesi ”Savage” -kappaleen yhdeksi "Suga" -EP:n olennaisista kappaleista. "Complex" -lehden Jessica McKinney piti myös kappaletta erottuvaksi EP:llä. "Vulture" totesi, että kappale on ”iloisen omahyväinen”, ja kommentoi, että aiempi single ”B.I.T.C.H.” on hieman vaisu ensimmäiseksi singleksi, kun ”tarjolla on tälläistä tulisuutta kuin 'Savage'.” "Rolling Stone" -lehden Rob Sheffield kirjoitti, että Megan on ”täysin huipussaan” ja ”kaiken keskiössä”.
TikTok-haaste.
”Savage” -tanssihaasteen loi TikTok-käyttäjä Keara Wilson, jonka viraalivideo oli maaliskuun 2020 loppuun asti kerännyt 15,7 miljoonaa katselukertaa ja 2,4 miljoonaa tykkäystä. Wilson julkaisi videonsa viitenä peräkkäisenä päivänä ennen kuin se alkoi levitä. 16. maaliskuuta Megan julkaisi oman versionsa tanssista sekä videoita faneista ja julkisuuden henkilöistä esittämässä haastetta. Tanssissa ihmiset tekevät ”nopean ja energisen” koreografian.
”Savage” oli TikTokin soitetuin kappale maaliskuussa 2020, keräten yli 7,5 miljardia katselukertaa.
Kappaleet.
Digitaalinen lataus ja suoratoisto
Digitaalinen lataus ja suoratoisto - Beyoncé Remix
Digitaalinen lataus ja suoratoisto - Major Lazer Remix
CD-single
Beyoncé remix.
Huhtikuun 2020 lopussa kappaleesta julkaistiin remix yhdysvaltalaisen laulaja Beyoncén kanssa. Remix sisällytettiin Meganin esikoisalbumilla "Good News" (2020). Kappaleen tuotot menevät Houstonin koronaviruspandemian avustusohjelmaan Bread of Life.
Megan tuli esittämään kappaleen Beyoncén kanssa hänen "Renaissance World Tour" -kiertueen Houstonin pysäkillä vuonna 2023. 
Taustaa ja tuotanto.
Megan Thee Stallion ja Beyoncé tapasivat ensimmäisen kerran uudenvuodenaaton juhlissa vuonna 2019. Megan muisteli hetkeä, jolloin sai tietää, että Beyoncé tekisi remix-version kappaleesta ”Savage”, ”Yhtenä päivänä sain puhelun ja he sanoivat 'Joo... Beyoncé aikoo tehdä remiksin ”Savagesta”'. Olin kuin, 'Älä v- huijaa!' En uskonut sitä.” Hän kertoi pitäneensä yllätyksen salassa ”kunnioittaen Beyoncén tapaa työskennellä hiljaisuudessa.” Megan kuvaili yhteistyönn merkitystä itselleen, ”Sä kasvat katsoen Destiny’s Childia ja käyt Houston rodeossa katsomassa heidän konserttia. Et koskaan ajattele, että tapaisit Be-yon-cén!”
Remix kirjoitettiin ja äänitettiin etänä. Lauluntekijä The-Dream kertoi, että Beyoncé ”tietää aina, mitä haluaa sanoa”, riippuen siitä ”miltä hänestä sillä hetkellä tuntuu maailman tai kulttuurin tapahtumien tai musiikillisten suuntien suhteen.” Beyoncé jakoi kappaleen eri osuuksia muille laulunkirjoittajille. The-Dream lisäsi, ”Useimmiten, kun kuulet jotain, kyse ei ole aina vain siitä - vaan siitä, mihin olemme menossa.”
Vastaanotto ja menestys.
Vastaanotto.
”Savage Remix” sai ylistäviä arvosteluita kriitikoilta. Complexin Jessica McKinney kirjoitti, että ”Ei ollut mitään muuta musiikkihetkeä tänä vuonna, joka olisi saanut samanlaista huomiota kuin 'Savage Remix' julkaisunsa aikaan.” The New York Timesin Lindsay Zoladz kuvaili kappaletta ”täysveriseksi anthemiksi” jatkaen, että ”'Savage' on niin paljon enemmän kuin meemi, Instagram-kuvateksti tai TikTok-tanssi. Se on iloinen julistus mustasta naiseudesta maailmassa, joka tarvitsi sitä yhtä kipeästi kuin vettä.”
Menestys.
Kappale saavutti Yhdysvaltain Billboard Hot 100 -listan kärksijan. Siitä tuli Meganin ensimmäinen listaykkönen ja Beyoncén seitsemäs. Kanadassa kappale saavutti sijan yhdeksän.